Личностно усъвършенстване за интелигентни хора, Стив Павлина
Личностно усъвършенстване за интелигентни хора, Стив Павлина
------------------------------------------------------------


Въпреки обещанията на най-различни опитни търговци за „бързи и лесни" резултати, истинското личностно развитие не се постига нито бързо, нито лесно. Истината е, че са нужни много труд, смелост и дисциплина, за да постигнеш значими резултати.

"Личностно усъвършенстване за интелигентни хора" от Стив Павлина разкрива седемте универсални принципа, които се крият зад всеки успешен опит за личностно израстване – истина, любов, сила, единство, авторитет, смелост и интелигентност.

**В "Личностно усъвършенстване за интелигентни хора", Стив Павлина обяснява още как:**
* да бъдеш съзнателен творец на живота си, вместо да се чувстваш като безнадеждна жертва на обстоятелствата
* да се радваш на кариера, която те удовлетворява и ти дава възможност за креативно себеизразяване
* да привличаш връзки с любящи и съвместими с теб партньори
* да се будиш рано сутрин, изпълнен с целеустременост, енергия и ентусиазъм
* да постигаш целите, които те вдъхновяват, с помощта на дисциплинирани ежедневни навици
* да разрешаваш конфликтите между логиката и интуицията си, за да пробудиш гения в себе си
* да печелиш голям доход, като даваш реален принос за другите


***Книгата е написана с освежаваща откритост и е силно мотивираща.***
**Стив Павлина** е най-успешният блогър в сферата на личностното развитие в Интернет пространството, привличайки ежемесечно повече от два милиона читатели. Вместо да се представя за всезнаещ гуру, Стив насърчава хората сами да експериментират в личностното си израстване. Той е написал повече от 700 безплатни статии, често предизвиквайки читателите си да поставят под въпрос това, на което са били научени, и да погледнат нещата от друг ъгъл.